**AGENȚIA PENTRU PROTECȚIA MEDIULUI DÂMBOVITA**

Nr. ...../....../.......2024

( PROIECT ) **DECIZIA ETAPEI DE ÎNCADRARE**

 **Nr. .... din ......2024**

Ca urmare a solicitării de emitere a acordului de mediu adresate de **Municipiul Târgoviște** cu sediul în jud. Dâmbovița, mun. Târgoviște, str. Revoluției, nr. 1-3, înregistrată la sediul Agenției pentru Protecția Mediului (APM) Dâmbovița cu nr. 9205 din 14.06.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

 **Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 07.12.2023 că proiectul **,,*MODERNIZAREA ȘI REABILITAREA STRĂZILOR: STRADA HIPODROMULUI, STRADA PROFESOR VALERICĂ DUMITRESCU, STRADA COCORILOR"*** propus a fi amplasat în mun. Târgoviște, str. Hipodromului, Prof. Valerică Dumitrescu, Cocorilor, județul Dâmbovița, **nu se supune evaluării impactului asupra mediului, nu se supune evaluării adecvate și nu se supune impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2, pct. 13, lit.a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare.

1. ***Caracteristicile proiectelor***
2. *mărimea proiectului*

**Lucrări de drum**

Străzile propuse spre modernizare și reabilitare, strada Hipodromului, strada Profesor Valerică Dumitrescu și strada Cocorilor, se află în intravilanul municipiului Târgoviște, pe domeniul public. În prezent ele sunt pietruite și de pământ și se afla într-o stare de degradare avansată.

Suprafața aproximativă construită:

|  |  |  |  |  |
| --- | --- | --- | --- | --- |
| **Nr. Crt.** | **Străzi** | **Lungime străzi** | **Suprafața carosabil** | **Suprafața accese/trotuare** |
| 1. | **Strada Hipodromului** | 457.28 ml | 1724.91 mp | 413.45 mp |
| 2. | **Strada Profesor Valerică Dumitrescu** | 92.04 ml |  393.62 mp  | 25.12 mp |
| 3. | **Strada Cocorilor** | 138.05 ml |  542.46 mp | 198.61 mp |

**Descrierea lucrărilor proiectate:**

Având în vedere complexitatea lucrării, descrierea soluției tehnice proiectate este împărțită astfel:

* Lucrări de drum;
* Lucrări la trotuare;
* Lucrări de extindere a retelei de apă potabilă;
* Lucrări de montare a hidranților de incendiu;
* Lucrări la dispozitivele de scurgere a apelor pluviale;
* Lucrări la dispozitivele se scurgere a apelor menajere;
* Marcaje rutiere;
* Lucrări de protecția mediului.

**Profilul transversal al străzilor proiectate:**

**Strada Hipodromului**

* Partea carosabilă: var. 3.50 – 6.00 m
* Circulație: intr-un singur sens (sens unic)
* Panta transversală pe partea carosabilă: 2,5%
* Trotuare și accese la proprietăți: minim 0.80m
* Încadrare trotuare: borduri prefabricate mici
* Încadrare carosabil: borduri prefabricate mari
* Aducere la stare initiala a terenului (spațiu verde): pe ambele părți, unde este cazul

**Strada Profesor Valerică Dumitrescu**

* Partea carosabilă: 3.50
* Circulație: dublu sens (strada infundata)
* Panta transversală pe partea carosabilă: 2,5%
* Accese la proprietăți : variabil
* Alveola/ Zona de refugiu: L = 15.0, l = 3.20 m
* Încadrare accese proprietăți : borduri prefabricate mici
* Încadrare carosabil: borduri prefabricate mari
* Aducere la stare initială a terenului (spațiu verde): pe ambele părți, unde este cazul

**Strada Cocorului**

* Partea carosabilă: var. 3.50 – 5.90 m
* Circulație: dublu sens
* Panta transversală pe partea carosabilă: 2,5%
* Trotuare și accese la proprietăți: minim 0.80m
* Încadrare trotuare: borduri prefabricate mici
* Încadrare carosabil: borduri prefabricate mari

Structura rutieră proiectată adoptată pentru carosabil este următoarea: 4 cm strat de uzură din BA16 rul 50/70, 6 cm strat de legătură din BAD22.4 leg 50/70, 20 cm strat de fundație superior din piatră spartă;30 cm strat de fundație inferior din balast.

 **Lucrări la trotuare**

 Traseul trotuarelor va urmări traseul străzilor, respectiv al limitelor de proprietate.

 S-a adoptat următorul profil transversal tip:

* Lățime trotuare: min. 0.80
* Pantă transversală trotuar: 2,00%

 Trotuarul va fi încadrat de borduri prefabricate 10x15 cm (lxh) din beton.

 Structura rutieră a trotuarelor cu asfalt este următoarea:4 cm strat de uzură beton asfaltic tip BA8; 15 cm strat de piatră spartă; minim 12 cm strat de fundație din balast.

 Accesele la proprietăți vor fi amenajate cu lățime variabila în funcție de situația existentă pe amplasament. In dreptul acceselor, bordura mare se va coborî astfel încât garda față de marginea părții carosabile sa fie de 3 cm. Structura rutiera a acceselor la proprietați între partea carosabila și limitele de proprietate va fi similară celei de la trotuare.

 **Lucrări de extindere a rețelei de apă potabilă**

Reţeaua de alimentare cu apă potabilă propusă va avea o lungime totală de 460 m PEID PE100 SDR17 PN10 Dn110 – 460 m si se va executa pe strada Hipodromului. Conductele se vor poza în lungul drumului, pe un pat de nisip de 10 cm, iar deasupra lor se va realiza un strat de protecţie din nisip , având 30 cm peste creasta tubului.

Pe rețeaua de distribuție s-au prevăzut branșamente reprezentate de:

* teu de branșament, conductă de legătură;
* cămin de branșament, complet echipat cu robineți și contor și capac carosabil;
* vană de concesie lângă teul de branșare, pentru branșamentele cu DN≥ 63 mm.

Fiecare spațiu locativ va fi dotat cu contor individual situat în fața acestuia.

 Pe reţeaua de alimentare cu apă sunt propuse următoarele:

* 460 ml de conductă PEHD DN110mm, PN10 – pe strada Hipodromului;
* 9 hidranți supraterani – 6 hidranți pe strada Hipodromului și 3 hidranți pe strada Cocorilor;
* 3 cămine de vane;
* 30 cămine de branșare.

 **Lucrări de montare a hidranților de incendiu**

Pentru combaterea incendiilor pe rețeaua de distribuție se vor prevedea un numar de 9 hidranți supraterani de incendiu:

* 6 hidranți pe strada Hipodromului
* 3 hidranți pe strada Cocorilor

 Presiunea minimă necesară pentru hidranții de incendiu va fi de 0,7 bari.

 Hidranții vor fi amplasați la o distanță de maxim 100 ml unul față de altul.

 **Lucrări la dispozitivele de scurgere a apelor pluviale**

 Pentru colectarea și evacuarea apelor pluviale în condiții corespunzătoare s-au prevăzut guri de scurgere și sistem de canalizare pluvială. Rețeaua principală de canalizare va avea diametrul D400mm, iar de la gurile de scurgere apa captată va fi condusă către rețeaua principală prin conducte cu diametrul D315. Rețeaua de canalizare pluvială este propusă a fi executată separat față de rețeaua de canalizare menajeră pe străzile Hipodromului, Profesor Valerică Dumitrescu și strada Cocorilor, pentru ca acestea să poată fi racordată în viitor la o eventuala rețea de canalizare în sistem separatist (rețea de canalizare pluvială separat față de canalizarea menajeră) pe strada Petru Cercel.

 **Strada Hipodromului:**

Descărcarea apelor pluviale se va face în stația de pompe ape uzate proiectată la intersecția cu strada Cronicarilor, iar mai apoi vor fi conduse în sistemul unitar de pe strada Petru Cercel. Sistemul de canalizare este alcătuit din:

* 18 guri de scurgere cu depozit și coș colector;
* 14 cămine de vizitare DN1000 (CP1-CP14)
* Colectoare de canalizare cămin-cămin D400;
* Colectoare de canalizare gură de scurgere-cămin D315.

 **Strada Profesor Valerică Dumitrescu:**

Descărcarea apelor pluviale se va face în căminul CM 2.1 (cămin canalizare menajeră proiectat) și din acest cămin, apele vor fi conduse în căminul existent de canalizare în sistem unitar de pe strada Petru Cercel. Rețeaua de canalizare de pe strada Petru Cercel este amplasată pe axul central al străzii și este din PAFSIN Dn 800 mm. Sistemul de canalizare este alcătuit din:

* 3 guri de scurgere cu depozit și coș colector;
* 2 cămine de vizitare DN1000 (CP1-CP2)
* Colectoare de canalizare cămin-cămin D400;
* Colector de canalizare CM2.1- CM ex3 D600;
* Colectoare de canalizare gură de scurgere-cămin D315.

 **Strada Cocorilor:**

Descărcarea apelor pluviale se va face în căminul existent de canalizare în sistem unitar de pe strada Petru Cercel. Sistemul de canalizare este alcătuit din:

* 3 guri de scurgere cu depozit și coș colector;
* 2 cămine de vizitare DN1000 (CP1-CP2)
* Colectoare de canalizare cămin-cămin D400;
* Colector de canalizare CM2.1- CM ex3 D500
* Colectoare de canalizare gură de scurgere-cămin D315.

 Rețelele de canalizare proiectate aferente fiecărei străzi care fac obiectul prezentului proiect se vor racorda la rețeaua existentă din zonă, aceasta devenind componentă a sistemului unitar de colectare ape uzate din zonă.

 **Lucrări la dispozitivele de scurgere a apelor menajere**

 Debitul total luat în considerare pentru dimensionarea reţelei de colectare şi transport ape uzate menajere se găsește pentru fiecare stradă în parte în tabelul de mai jos:

|  |  |  |  |  |
| --- | --- | --- | --- | --- |
| **Denumire stradă** | **Racorduri** | **Nr. locuitori** | **Nr. camine** | **Debite de dimensionare rețea de canalizare** |
| **TÂRGOVIȘTE** | l/s |
| **Str Hipodromului** | 30 | 105 | 9 | 0.50 |
| **Str Prof. Valerică Dumitrescu** | 10 | 35 | 3 | 0.168 |

 Reţelele de canalizare vor avea pante suficiente pentru realizarea, la debitul maxim orar, a vitezei de autocurăţire de 0,7 m/s. Pe porţiunile unde viteza de autocurăţire nu poate fi asigurată, se prevăd cămine de spălare. Este cazul capetelor de reţea şi a tronsoanelor secundare cu debite foarte mici unde este necesar un program riguros de curăţare a reţelei.

 Traseele reţelelor de canalizare menajeră vor fi paralele cu străzile pe care se pozează, de preferinţă în spaţiul verde, în acostamente şi trotuare.

 Se vor realiza și racorduri de canalizare inclusiv cămin de racord pentru riverani. Acestea se vor executa până la limita proprietății. Racordurile de canalizare la riverani sunt din tuburi din PVC SN8, De 160.

 Descărcările se vor realiza fie în cămine, fie prin intermediul ramificațiilor reduse cu orientare la 45⁰ - D colector principal/160mm. Racordul se va prevede cu pantă crescătoare spre imobil i>3%, pănâ la gard (limita de proprietate), unde se va executa căminul de racord. Pe colectoarele proiectate se vor monta cămine de vizitare circulare din beton acoperite cu capace de tip „carosabile”.

Pe traseul rețelei de canalizare s-au prevăzut cămine de vizitare. Căminele de vizitare se vor executa conform STAS 3051-91 , şi se vor amplasa în aliniamente pe o distanţă maximă de 80 m, în punctele de schimbare de pantă şi direcţie, precum şi la intersecţia canalelor. Căminele de vizitare sunt de tip monobloc, acestea vor avea diametrul D1000 mm și înălțimea variabilă, funcție de adâncimea de pozare a conductelor. Caminele vor fi prevăzute cu capace carosabile sau necarosabile,funcție de zona de montaj. Sub capacul carosabil se va monta inel de beton.

Configuraţia terenului pe care se propune extinderea reţelei de canalizare nu asigură în totalitate curgerea gravitaţională a apei uzate pe strada Hipodromului. Pentru asigurarea vitezei de autocurăţire şi evitarea adâncimilor mari de pozare, pe traseul reţelei de canalizare care face prezentul proiect, este prevazuta o staţe de pompare prefabricată dotată cu pompe submersibile, cu următoarele caracteristici: 2 electropompe submersibile pentru ape pluviale, P=33kW pornire directa pe soft starter; U=3x380V; Qpompa=130.5 l/s; H=12 mCA; 2 autocuplaje; 1 electropompă submersibilă pentru ape menajere; P=2.1kW pornire directa; U=3x380V; Qpompa=0.6l/s; H=12 mCA; 1 autocuplaj.

*Situație sintetică reţea de canalizare propusă*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | CanalizaregravitationalaPVC KGDN600 | CanalizaregravitationalaPVC KGDN250 | CanalizarepompataPEIDDe355mm | Nrcamine | Statie depompareapauzata | Racorduri |
|   |
| TRONSON |
|  |
| Str Hipodromului |  | 460 | 469 | 9 | 1 |  30 |
| Str Prof. Valerica 97 3  TOTAL 557 469 12 1 Dumitrescu | 27 |  |  |  |  | 10 |
|  |  |  |  |  |  | 40 |

Retelele de canalizare proiectate, aferente fiecărei străzi care fac obiectul prezentului proiect, se vor racorda la rețeaua existentă de pe strada Petru Cercel, acestea devenind componenta a sistemului unitar de colectare ape uzate din zonă, conform adresei nr. 29649/06.10.2023 a Companiei de Apă Târgoviște Dâmbovița privind conectarea rețelelor propuse la rețelele existente aflate în adminstrarea Companiei de Apă Târgoviște Dâmbovița.

*Volume și debite de apă uzată și pluvială*

|  |  |  |  |  |
| --- | --- | --- | --- | --- |
| Denumire stradă | Debite dedimensionarerețea decanalizare |  | Debite canalizarepluvială |  |
|  |  | l/s |  | m3/h |  | l/s |  | m3/h |
| Str Hipodromului | 0.50 | 1.800 | 130.24 | 468.86 |
| Str Prof. Valerica Dumitrescu | 0.168 | 0.605 | 44.31 | 159.51 |
| Strada Cocorilor | - | - | 112.21 | 403.96 |

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada de execuţie, zgomotul va fi generat de utilajele şi mijloacele de transport; lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase, iar alimentarea utilajelor cu carburanţi se face numai la staţiile autorizate.

***2. Localizarea proiectelor***

*2.1. utilizarea existentă a terenului*: conform certificatului de urbanism nr. 228 din 17.03.2023, terenul pe care se realizează proiectul se află în intravilanul municipiului Târgoviște; categoria de folosință – drum.

2.2. *relativa abundenţă a resurselor naturale din zonă, calitatea şi capacitatea regenerativă a acestora*: nu este cazul;

2.3. *capacitatea de absorbţie a mediului, cu atenţie deosebită pentru*:

a) zonele umede: nu este cazul;

1. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii Apelor nr. [107/1996](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](http://www.apmbuzau.ro/1_NOUTATI%20Procedura%20EIA%28Dalia%29_SEPT_2009/Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul.

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II.** Motivele pe baza cărora s-a stabilit ca proiectul propus **nu intră** **sub incidenţa art. 28 din Ordonanţa de Urgenţă a Guvernului nr.** **57/2007** **privind regimul ariilor naturale protejate, conservarea habitatelor naturale, a florei şi faunei sălbatice**, aprobată cu modificari și completari prin Legea nr. 49/2011, cu modificările şi completările ulterioare:

* terenul pe care se va realiza proiectul este amplasat în mun. Târgoviște, str. Hipodromului, Prof. Valerică Dumitrescu, Cocorilor, județul Dâmbovița, nu se află într-o arie naturală protejată de interes național sau comunitar;
* proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificari și completari prin Legea nr. 49/2011, cu modificările şi completările ulterioare.

 **III.** **Motivele pe baza cărora s-a stabilit nu se supune evaluării impactului asupra corpurilor de apă:**

* Conform adresei Apele Române Administrația Bazinală de Apă Buzău – Ialomița, Sistemul de Gospodarire a Apelor Dâmbovița, nr. 5756/04.12.2023, proiectul propus nu necesită elaborarea SEICA, având în vedere că realizarea proiectului nu conduce la deteriorări ale stării corpurilor de apă și nu necesită elaborarea studiului de evaluare a impactului asupra corpurilor de apă, conform Anexei 1a la Procedura și competentele de emitere, modificare și retragere a avizului de gopodărire a apelor, Ordinul 828/2019.

**Condiţiile de realizare a proiectului**:

* ***Titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu.***

**Condiţii impuse pentru organizarea de şantier**:

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zona obiectivului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea obiectivului;
* pentru lucrările specifice de şantier se vor utiliza toalete ecologice;
* se va asigura o funcţionare optimă a tuturor echipamentelor prevăzute în proiect pentru protecţia factorilor de mediu.

**Protecţia apelor**

 ***Se vor respecta condițiile impuse prin Avizul de gospodarire a apelor nr. 81 din data de 19.12.2023.***

- Să obțină toate avizele, acordurile și autorizațiile prevăzute de legislație și în Certificatul de Urbanism;

- Să ia toate măsurile necesare pentru prevenirea poluării apele de suprafață și subterane.

- Să întrețină permanent lucrările ce vor fi executate;

- La execuția lucrărilor, se vor respecta strict prevederile documentației tehnice pentru obținerea avizului de gospodărire a apelor;

- In situația în care se vor modifica datele cuprinse în documentația tehnică care a stat la baza emiterii prezentului aviz, se va solicita emiterea unui nou aviz de gospodărire a apelor.

- Beneficiarul răspunde de realizarea și functionarea corespunzătoare a obiectivului conform prezentului aviz, de urmărirea și prevenirea poluării apelor subterane și de suprafața și de anunțarea în caz de poluare accidentală, a Sistemului de Gospodărire a Apelor Dâmbovița.

- După realizarea lucrărilor, constructorul va degaja zona de materialele folosite sau rezultate si de lucrările provizorii pentru a se asigura curgerea normală a apelor, terenul va fi adus la starea initială.

- Conform Legii Apelor nr. 107/1996, art. 50, cu modificările și completările ulterioare, punerea în funcțiune și exploatarea lucrărilor avizate prin prezentul act de reglementare, se poate realiza numai după obținerea Autorizației de Gospodărire a Apelor. Aceasta se va solicita în baza unei documentații tehnice întocmite conform Ordinului ministerului apelor și pădurilor nr. 891/2019, cu modificările și completările ulterioare, de un proiectant atestat de autoritatea publică centrală în domeniul apelor, în conformitate cu prevederile legale.

- Avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început în cel mult 24 luni de la data emiterii avizului și dacă au fost respectate prevederile înscrise în aviz.

- Avizul de gospodărire a apelor își pierde valabilitatea după 2 ani de la emitere, dacă execuția lucrărilor nu a început în acest interval, cu excepția cazului în care proiectul deține autorizație de construire aflată în termenul de valabilitate;

- Posesorul avizului de gospodărire a apelor are obligația să anunțe emitentul, în scris, data de începere a execuției, cu 10 zile înainte de aceasta.

- Prezentul aviz nu se referă la siguranța și stabilitatea lucrărilor propuse.

- Nerespectarea prevederilor prezentului aviz atrage răspunderea administrativă după caz, răspunderea civilă sau penală conform prevederilor Legii Apelor nr. 107/1996 cu modificările si completările ulterioare, în cazul producerii de prejudicii persoanelor fizice și juridice.

- Avizul de gospodarire a apelor este aviz conform și trebuie respectat ca atare de către beneficiar, proiectant și constructor.

**Protecţia aerului**

* mijloacele de transport vor fi asigurate astfel încât să nu existe pierderi de material sau deşeuri în timpul transportului; autovehiculele vor avea inspecţia tehnică efectuată prin Staţii de Inspecţie Tehnică autorizate, în vederea reglementării din punct de vedere al emisiilor gazoase în atmosferă;
* se va întocmi şi respecta graficul de execuţie a lucrărilor cu luarea în consideraţie a condiţiilor locale şi a condiţiilor meteorologice;
* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite.

**Protecția împotriva zgomotului**

* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* în timpul execuţiei proiectului şi funcţionării *nivelul de zgomot* continuu echivalent ponderat A (AeqT)se va încadra în limitele SR 10009: 2017 / C91: 2020 – *Acustica. Limite admisibile ale nivelului de zgomot din mediul ambiant*, şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 60 dB - la limita proprietăţii în cazul clădirilor cu teren împrejmuit (curte) şi cu destinaţie rezidenţială cu regim de douã niveluri sau mai puţin;
* 65 dB - la limita zonei funcţionale a amplasamentului;
* 55 dB în timpul zilei / 45 dB noaptea (intre orele 23:00 – 7:00) – la faţada clădirilor învecinate, considerate zone protejate;
* 50 dB - la fațada clădirii rezidențiale care este cea mai expusă acțiunii unei surse de zgomot exterioare.

**Protecţia solului**

* după încheierea lucrărilor se va face curăţarea terenului de materialele şi deşeurile rezultate în urma lucrărilor;
* în cazul producerii unor poluări accidentale, se vor lua toate măsurile de prevenire şi de combatere a poluărilor accidentale;
* vor fi evitate lucrări care pot duce la degradări ale reţelelor supraterane sau subterane existente în zonă;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* se vor amenaja spaţii corepunzătoare pentru depozitarea temporară a deşeurilor generate;
* se va asigura preluarea ritmică a deşeurilor rezultate pe amplasament, evitarea depozitării necontrolate a acestora.

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG nr.92/2021 privind regimul deşeurilor, aprobata prin Legea 17/2023, atât în perioada de construire cât și în cea de funcționare;***

* deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, pe categorii şi vor fi predate la firme specializate în valorificarea lor;
* deşeurile menajere se vor colecta în europubelă şi se vor preda către firme specializate;
* este interzisă depozitarea deşeurilor direct pe sol;
* preluarea ritmică a deşeurilor rezultate pe amplasament, evitarea depozitării necontrolate a acestora;
* se va încheia contract cu o societate specializată, care prevede colectarea, transportul şi neutralizarea deşeurilor menajere de la obiectiv;
* se va menţine curăţenia în spaţiul destinat depozitării, fiind interzisă arderea lor în recipienţii de colectare precum şi aruncarea lor lângă recipienţii de colectare sau depozitarea lor pe terenuri virane sau pe domeniul public;
* conform HG 856/2002 titularul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora.

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* monitorizarea cantităţilor de deşeuri generate;
* refacerea la sfârşitul lucrărilor a zonelor afectate şi aducerea la starea iniţială a terenului afectat de lucrări;
* se vor lua toate măsurile pentru evitarea poluărilor accidentale, iar în cazul producerii unor astfel de incidente, se va acţiona imediat pentru a stopa, controla, izola, elimina poluarea;
* nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;
* se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV,**

 **Maria MORCOAȘE**

 **Șef Serviciu A.A.A, Întocmit,**

 **Florian STĂNCESCU consilier A.A.A.**

 **Raluca Elena IVAȘCU**

 **Șef Serviciu C.F.M., consilier C.F.M.**

 **Laura Gabriela BRICEAG Nicoleta VLĂDESCU**